Din hija l-ewwel ħatra li Delia ta lil Busuttil wara li neħħiħ minn Kelliem tal-Oppożizzjoni Il-Kap tal-Oppożizzjoni Adrian Delia għażel lid-Deputati Simon Busuttil u lil Carm Mifsud Bonnici bħala l-membri tal-Oppożizzjoni fuq il-Kumitat Permanenti dwar Standards fil-Ħajja Pubblika​. Din hija l-ewwel ħatra li Adrian Delia ta lil Simon Busuttil wara li kien neħħih mill-Kelliem tal-Oppożizzjoni dwar il-Governanza, dakinhar stess li ġew ippubblikati l-konklużjonijiet tal-inkjesta Egrant. Il-Membri Sostituti tal-Oppożizzjoni huma Maria Deguara u Frederick Azzopardi. L-għan ta' dan il-Kumitat Parlamentari huwa li jevalwa l-każijiet ta’ ksur ta’ Kodiċi ta’ Etika, fosthom mill-Membri Parlamentari iżda mhux biss.